Undanþágurnar verða endurskoðaðar
Forsætisráðuneytið segir að ákvarðanir um veitingu undanþága frá upplýsingalögum til fyrirtækja í meirihlutaeigu hins opinbera verði endurskoðaðar um leið og umsögn berst frá Samkeppniseftirlitinu, en þó ekki síðar en 1. janúar nk. Sú staða hafi komið upp að brýnt hafi verið að veita slíkar undanþágur ella hefði hagsmunum fyrirtækja og neytenda hugsanlega verið stefnt í tvísýnu.
Forsætisráðherra veitti þann 28. júní og 1. júlí sl. 37 fyrirtækjum í meirihlutaeigu hins opinbera undanþágu frá gildissviði upplýsingalaga, til bráðabirgða og með fyrirvara, án þess að umsagnir Samkeppniseftirlitsins lægju fyrir. Óskað hafði verið eftir umsögn Samkeppniseftirlitsins vegna þeirra allra en ljóst var að eftirlitinu væri ekki unnt að veita umbeðnar umsagnir í tæka tíð áður en viðkomandi ákvæði upplýsingalaga kæmi til framkvæmda.
Upplýsingalög nr. 140/2012 tóku gildi 1. janúar 2013 en gildistaka gagnvart fyrirtækjum í meirihlutaeigu hins opinbera var 1. júlí 2013.
Sumar tillögurnar bárust seint
Ráðuneytið segir, að vegna umfjöllunar í fjölmiðlum um veitingu undanþága frá upplýsingalögum til fyrirtækja í meirihlutaeigu hins opinbera, sem starfa í samkeppni á markaði, vilji forsætisráðuneytið taka fram að allar slíkar undanþágur hafi verið veittar á grundvelli tillagna frá viðkomandi ráðherra eins og mælt sé fyrir um í upplýsingalögum.
Fram kemur á vef ráuðneytisins , að það hafi jafnframt óskað umsagnar Samkeppniseftirlitsins um allar tillögur ráðherra eins og því sé skylt samkvæmt lögunum.
"Sumar tillögurnar bárust hins vegar það seint til forsætisráðuneytisins og í framhaldinu Samkeppniseftirlitsins að því var ekki fært að veita umsögn í tæka tíð fyrir 1. júlí 2013 en þann dag tók viðkomandi ákvæði upplýsingalaga gildi.
Í þeirri stöðu var brýnt að veita undanþágur til bráðabirgða samkvæmt fyrirliggjandi tillögum frá ráðherrum meðal annars vegna þess að ella hefði samkeppnislegum hagsmunum umræddra fyrirtækja og neytenda hugsanlega verið stefnt í tvísýnu," segir í frétt á vef ráðuneytisins.
Endurskoðaðar í síðasta lagi 1. janúar 2014
"Í því ljósi voru rökstuddar ákvarðanir um undanþágur til bráðabirgða teknar af hálfu forsætisráðherra. Þessar undanþágur verða endurskoðaðar um leið og umsögn Samkeppniseftirlitsins berst, þó ekki síðar en 1. janúar 2014."
Yfirlit yfir umsagnir Samkeppniseftirlitsins
Yfirlit yfir veittar undanþágur frá gildissviði upplýsingalaga
Greinargerð
Forsætisráðuneytið segir að ákvarðanir um veitingu undanþága frá upplýsingalögum til fyrirtækja í meirihlutaeigu hins opinbera verði endurskoðaðar um leið og umsögn berst frá Samkeppniseftirlitinu, en þó ekki síðar en 1. janúar nk.
Brýnt hafi verið að veita slíkar undanþágur ella hefði hagsmunum fyrirtækja og neytenda hugsanlega verið stefnt í tvísýnu.
Forsætisráðherra veitti þann 28. júní og 1. júlí sl. 37 fyrirtækjum í meirihlutaeigu hins opinbera undanþágu frá gildissviði upplýsingalaga, til bráðabirgða og með fyrirvara, án þess að umsagnir Samkeppniseftirlitsins lægju fyrir.
Óskað hafði verið eftir umsögn Samkeppniseftirlitsins vegna þeirra allra.
Ljóst var að eftirlitinu væri ekki unnt að veita umbeðnar umsagnir í tæka tíð áður en viðkomandi ákvæði upplýsingalaga kæmi til framkvæmda.
Upplýsingalög nr. 140/2012 tóku gildi 1. janúar 2013 en gildistaka gagnvart fyrirtækjum í meirihlutaeigu hins opinbera var 1. júlí 2013.
Vegna umfjöllunar í fjölmiðlum um veitingu undanþága frá upplýsingalögum til fyrirtækja í meirihlutaeigu hins opinbera vilji forsætisráðuneytið taka fram að allar slíkar undanþágur hafi verið veittar á grundvelli tillagna frá viðkomandi ráðherra